Kyoko Ina

Kyoko Ina (yaponcha: 伊奈 恭子; 1972-yil 11-oktyabrda tugʻilgan) — Yaponiya va Amerika vakili sifatida musobaqalarda qatnashgan figurali uchuvchi. Sherigi John Zimmerman bilan birga 2002-yilgi Jahon chempionatining bronza medali sovrindori va uch karra (2000 — 2002) AQShning milliy chempioni boʻlgan. Bu juftlik 2002-yilgi Qishki Olimpiya oʻyinlarida ham ishtirok etgan. Avvalgi sherigi Jason Dungjen bilan Ina ikki karra (1997 va 1998) AQSh chempioni bo‘lgan va 1994 va 1998-yilgi Olimpiada o‘yinlarida ishtirok etgan.

 Faoliyati 
Ina uch yoki toʻrt yoshida „Rockefeller“ markazida konkida uchishni boshlagan. U Yaponiya vakili sifatida oʻsmirlar safida yakka holda va juftlikda konkida uchgan, ammo keyinchalik faqat Amerika Qoʻshma Shtatlari vakili sifatida musobaqalarda bellashishga qaror qilgan.

Ina 1998-yilda John Zimmerman bilan juftlik hosil qilgan. Dastlab ularga Piter Berrouz va Mary Lin Gelderman Nyu-Yorkning Monsi shahrida murabbiylik qilishgan va juftlik Tamara Moskvinaning murabbiyligida mashgʻulot oʻtash uchun Konnektikut shtatidagi Stamfordga koʻchib oʻtishgan. Keyinchalik ular Nyu-Jersi shtatining Xakensak shahrida Moskvina va Igor Moskvin qoʻl ostida mashq qilishgan.

Juftlik uch marta AQSh chempionatida gʻolib chiqqan va 2002-yilgi Qishki Olimpiya oʻyinlarida qatnashishgan. Ular 2002-yilgi Jahon chempionatida bronza medalini qoʻlga kiritdilar.

Ina va Zimmerman koʻp yillar davomida „Stars on Ice“ shoularida konkida uchishgan. 2010-yilda Ina Kanadada oʻtkazilgan Batle of the Blades realiti-tanlovining ikkinchi mavsumida qatnashgan va sobiq hokkey oʻyinchisi Kelly Chase bilan juftlik hosil qilgan.

Hozirda Ina Nyu-Yorkda murabbiylik qilmoqda.

Ina 2018-yilda AQSh figurali uchuvchilari shon-shuhrat zaliga kiritilganWeiss, Ina/Zimmerman make figure skating Hall of Fame AP News, 1 December 2017..

 Dasturlari 

 Zimmerman bilan 
MavsumQisqa dasturErkin dastur2001 — 02  Shine On You Crazy Diamond  Rhapsody on a Theme of Paganini 2000 — 01  Truman Show Rhapsody on a Theme of Paganini 

 Natijalari 
GP: Gran-pri

 Zimmerman bilan 
Xalqaro Musobaqa 1998 — 99 99 — 2000 2000 — 01 2001 — 02 Olimpiada 5 Jahon chempionati 9 7 7 3 Toʻrt qitʼa 2 3  Final 5 4 Rossiya  kubogi 3 4  Lalique 2 4 3 2  Skate America 5 5 4 2  Skate Canada 2  Sparkassen 2 Milliy AQSh chempionati 2 1 1 1

 Manbalar 

Turkum:Yashayotgan insonlar
Turkum:1972-yilda tugʻilganlar